### Resume

Lokalplanen er udarbejdet efter anmodning fra en privat lodsejer, der ønsker at udvikle et nyt boligområde i Egtved. Formålet med lokalplanen er at give mulighed for opførelse af 14 rækkehuse og 13 parceller. Der etableres vejadgang fra henholdsvis [adresse] og Olivia Mortensen. Lokalplanen har været i 4 ugers høring fra 22. august til 19. september 2022. Under høringen er der indkommet 4 indsigelser. Indsigelserne har givet anledning til at anbefale ændringer i lokalplanen.

### Sagsfremstilling

![](data:image/png;base64...)

Figur 1 Kort over lokalplanområdet.

![](data:image/png;base64...)

Figur 2 Udkast til fremtidig udnyttelse af lokalplanområdet.

Planens historik:

Teknisk udvalg besluttede på mødet 3. maj 2022, pkt. nr. 100, at igangsætte udarbejdelse af lokalplan nr. 1348.

Byrådet besluttede på mødet 17. august 2022, pkt. nr. 130, at sende lokalplanen i offentlig høring.

Lokalplanen har været i offentlig høring fra 22. august 2022 til 19. september 2022.

Indsigelser/bemærkninger og ændringer af lokalplanen:

Der er indkommet 4 indsigelser i høringsperioden. Indsigelserne handler primært om bekymring for den øgede trafikmængde på Hejlskovparken samt oversigtsforholdene. Der ytres desuden bekymring omkring indbliksgener hos nogle af de eksisterende boliger på [adresse].

På grund af oversigtsforholdene ændres vejadgangen til delområde 1. I stedet for at etablere vejadgang mod nord fra [adresse], etableres vejadgangen i modsatte ende fra [adresse]. Vejstrukturen bibeholdes i øvrigt. Der er ikke naboer langs [adresse], som bliver generet af den ændrede vejadgang. Det vurderes ikke at trafikmængden er en udfordring. I figur 2 kan fremtidig udnyttelse med vejadgang fra [adresse] ses.

Det vurderes, at de nye boliger kommer til at ligge med tilstrækkelig afstand til de eksisterende boliger på [adresse], og dermed ikke vil give væsentlige indbliksgener i forhold til, hvad der normalt må tåles mellem to boliger.

Resumé af indsigelser/bemærkninger og Teknik & Miljøs bemærkninger hertil kan ses i det vedlagte bilag.

[adresse]Frafaldserklæring:

Lokalplanområdet er privatejet og overføres fra land- til byzone. Der foreligger en underskrevet frafaldserklæring.

### Sagens videre forløb

Sagen skal behandles i Økonomiudvalget og Byrådet.

### Klima og resiliensvurdering

Nyt byggeri og anlægsarbejde vil altid øge udledningen af CO2.

Lokalplanen giver mulighed for at bevare den eksisterende gård, hvilket er mere bæredygtigt end at bygge nyt. Der udlægges ikke nye arealer til byudvikling, da planen ligger inden for et område, som allerede er udlagt til byudvikling i kommuneplanen. Der er taget hensyn til håndtering af regnvand inden for lokalplanområdet. Anvendelse af hjemmehørende træer og buske er med til at forbedre biodiversiteten. Der er mulighed for at anvende fjernvarme i området. Fjernvarme er en effektiv og bæredygtig løsning.

Dette medvirker til at reducere lokalplanens forventede klimaaftryk.

### Teknik- og Miljødirektøren indstiller,

|  |  |
| --- | --- |
| at | udvalget anbefaler over for Byrådet, at lokalplan nr. 1348 vedtages endeligt med de af forvaltningen indstillede ændringer, og |
| at | indsigerne orienteres om Byrådets behandling af indsigelserne og om Teknik & Miljøs bemærkninger til indsigelserne. |

### Beslutning

Anbefalet.